OzLabs/hebrew-wiki-articles huggingface dataset:
מוחמד מחמוד אל-חאג'ה

מוחמד מחמוד אל-חאג'ה (בערבית: محمد محمود الحاجة; נולד ב-1980) הוא דיפלומט אמירתי המכהן ממרץ 2021 כשגריר הראשון של איחוד האמירויות הערביות בישראל. קודם לכן כיהן כראש לשכתו של שר החוץ של איחוד האמירויות הערביות במשך כעשור.

== ביוגרפיה ==
אל חאג'ה בן למשפחת אצולה, נשוי ואב לארבעה בנים, בעל תואר ראשון בלימודי מדע המדינה מאוניברסיטת נורת'איסטרן בבוסטון, ובעל תואר שני בניהול אנרגיה מאוניברסיטת וינה לכלכלה ולעסקים.

בפברואר 2021 מונה לשגריר איחוד האמירויות הראשון בישראל.

ב-1 במרץ הגיע אל-חאג'ה לביקור בן 5 ימים בישראל, שבמהלכו הגיש את כתב אמנתו לנשיא מדינת ישראל ראובן ריבלין ונפגש עם ראש הממשלה בנימין נתניהו, שרת התיירות אורית פרקש-הכהן ושר החוץ גבי אשכנזי.

== ראו גם ==
* אמיר חייק – מקבילו הישראלי, שגריר ישראל באיחוד האמירויות הערביות

==קישורים חיצוניים==

* 
* 

== הערות שוליים ==

קטגוריה:שגרירי איחוד האמירויות הערביות בישראל
קטגוריה:אמירתים שנולדו במאה ה-20
קטגוריה:ילידי 1980
אקו והבאנימן

אקו והבאנימן (באנגלית: Echo & the Bunnymen) היא להקת פוסט-פאנק אנגלית, שהוקמה בליברפול בשנת 1978.

== היסטוריה ==
הלהקה נוסדה בידי הסולן איאן מקאלך, הגיטריסט ויל סרג'נט והבסיסט לס פטינסון. בשנת 1980 הצטרף פיט דה פרייטאס כמתופף הלהקה.<ref>[https://www.allmusic.com/artist/echo-the-bunnymen-mn0000145128/biography הביוגרפיה של הלהקה] באתר All Music</ref>

אלבום הבכורה שלהם משנת 1980, Crocodiles, נכנס לראשונה 20 של מצעד האלבומים בבריטניה. לאחר שהוציאו את אלבומם השני "Heaven up Here" במהלך שנות השמונים זכתה הלהקה להצלחה בבריטניה: ב-1983, נכנס הלהיט שלהם "The Cutter" לטופ 10 במצעד הבריטי, והאלבום ממנו הגיע השיר, Porcupine הגיע למקום השני. האלבום Ocean Rain, המשיך את הצלחת הלהקה עם הסינגל "The Killing Moon" שנכנס לעשירייה הראשונה.<ref>Official charts [https://www.officialcharts.com/artist/18479/echo-and-the-bunnymen/ Echo & the Bunnymen] </ref> ב-2001 השתתף השיר בפסקול של סרט הפולחן דוני דארקו.

לאחר שהוציא אלבום סולו בשנת 1987, עזב מקאלך את הלהקה והוחלף בידי נואל בורק. בשנת 1989 נהרג דה פרייטס בתאונת אופנוע. ומקאלך וסרג'נט הקימו את הלהקה מחדש יחד עם פטינסון. מאז עשתה הופיעה הלהקה ברחבי העולם, כולל בישראל והוציאה מספר אלבומים נוספים.

== חברי הלהקה ==
=== חברים נוכחיים ===
* איאן מקאלך - שירה, גיטרה (1978–1988, 1996 – הנוכחי)
* ויל סרג'נט - גיטרות, תכנות (1978–1993, 1996 – הנוכחי).

=== חברים לשעבר ===
* לס פטינסון - בס (1978–1993, 1996–1998)
* פיט דה פרייטאס - תופים (1979–1989; נפטר ב-1989)
* נואל בורק - שירה (1988–1993)
* דיימון ריס - תופים (1989–1993)
* ג'ייק ברוקמן - מקלדות (1989–1993; נפטר ב-2009).

== דיסקוגרפיה ==
* Crocodiles (1980)
* Heaven Up Here (1981)
* Porcupine (1983)
* Ocean Rain (1984)
* Echo & the Bunnymen (1987)
* Reverberation (1990)
* Evergreen (1997)
* What Are You Going to Do with Your Life? (1999)
* Flowers (2001)
* Siberia (2005)
* The Fountain (2009)
* Meteorites (2014)
* The Stars, The Oceans & The Moon (2018).

== בישראל ==
אקו והבאנימן הופיעו לראשונה בישראל במועדון הזאפה ב-7 וב-8 במרץ 2006.<ref>תומר משיח. [https://www.makorrishon.co.il/nrg/online/47/ART1/042/718.html אקו והבאנימן לישראל. להקת הפוסט פאנק מליברפול תנחת כאן במרץ לשתי הופעות בזאפה]. מעריב אוןליין, 2 בפברואר 2006</ref> לאחר מכן חזרו להופעה נוספת ב-2011 במועדון הרידינג 3.

== קישורים חיצוניים ==

* 

* 
* 
* הגרדיאן 5.7.2017 [https://www.theguardian.com/music/2017/jul/05/echo-and-the-bunnymen-10-of-the-best Echo and the Bunnymen – 10 of the best]

== הערות שוליים ==

קטגוריה:להקות רוק בריטיות
קטגוריה:להקות שהוקמו בשנת 1978
הסימפוניה הראשונה של פרוקופייב

הסימפוניה מס' 1 ברה מז'ור, אופ. 25 המכונה גם "הקלאסית" היא הסימפוניה הראשונה של סרגיי פרוקופייב. הוא התחיל להלחין את הסימפוניה בשנת 1916 וסיים להלחין אותה ב-10 בספטמבר 1917. הכינוי של הסימפוניה: '<nowiki/>הקלאסית הוענק על ידי פרוקופייב עצמו. הופעת הבכורה של הסימפוניה התקיימה ב-21 באפריל 1918 בפטרבורג, בניצוחו של פרוקופייב.
סרגי פרוקופייב

== רקע ==
הסימפוניה היא בסגנון הלחנה הדומה לסימפוניות של היידן ומוצרט, אך אינה כך בדיוק. רק חלקים ממנה דומים לסגנון של שני המלחינים הללו. אף על פי שהיצירה תוארה לעיתים קרובות כ"נאו-קלאסית" וזו שמבשרת אותה, פרוקופייב הכחיש זאת. היצירה נוצרה בהשראת לימודי הניצוח שלו בקונסרבטוריון של סנט פטרבורג, שם המורה, ניקולאי צ'רפנין, לימד את תלמידיו על ניצוח בשיטתו של היידן, בין השאר. הסימפוניה מוקדשת לבוריס אספייב (אנ').<ref></ref>

== מבנה ==
לסימפוניה ארבעה פרקים והיא נמשכת כ-16 דקות פחות או יותר.

# אלגרו.
# לרגטו.
# גבוט.
# מולטו ויוואקה.

== היסטוריה ==
במאי 1917 פרוקופייב קיבל את ההחלטה: להלחין את הסימפוניה ללא סיוע של פסנתר. "במשך זמן מה," כתב, "שקלתי להלחין את הסימפוניה הקלאסית שלי מהפסנתר, וכל העבודה שעשיתי עד כה על כך עשיתי בראש. עכשיו החלטתי לסיים את זה. זה נראה לי שהלחנה עם או בלי פסנתר הייתה עניין של הרגל בלבד, וזה יהיה טוב לצבור ניסיון רב יותר ביצירה לא פשוטה כמו הסימפוניה הזו." באותו חודש המשיך להלחין את המבנה של הסימפוניה. בסוף קיץ 1917 כתב פרוקופייב כי סוף סוף התחיל לתזמר את הסימפוניה, אך העבודה תחילה נעה באיטיות בגלל חוסר היכרותו עם סגנון המוזיקה הנאו-קלאסי.

במקור, הופעת הבכורה של הסימפוניה בפטרבורג נקבעה ל-4 בנובמבר 1917 יחד עם הופעת הבכורה של הקונצ'רטו לכינור מספר 1 מאת פרוקופייב. עם זאת, הדבר נדחה. משום שב־18 בינואר 1918 אימצה רוסיה את לוח השנה הגרגוריאני. פירוש הדבר הוא שהתאריך היה למעשה 18 באפריל, שהוא התאריך שהתקיימה בו הופעת הבכורה לסימפוניה הקלאסית.<ref></ref>

== תזמור ==
הסימפוניה זוכה לתזמור בגודל סימפוניה בתקופה הקלאסית המורכבת משני חלילים, שני אבובים, שני קלרינטים, שני בסונים, שתי קרנות יער, שתי חצוצרות, טימפני וכלי מיתר.<ref></ref>

== קישורים חיצוניים ==

* [https://www.youtube.com/watch?v=075sYQqjesM&t=1s הסימפוניה מס' 1 מאת פרוקופייב]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סימפוניות
הקרב (סרט)

הקרב (ברוסית: Би́тва) הוא סרט דרמה רוסי מאת אנאר עבאסוב בכיכובם של רינאל מוחמטוב ואנה איסאייבה. הקרנת הבכורה של הסרט ברוסיה התקיימה ב-29 באוגוסט 2019.

== עלילה ==
סנקט פטרבורג, רקדן הרחוב המוכשר אנטון, נפצע במהלך קרב ריקודים בהתמודדות אישית מול יריבו בחולות הסמוכים למרכז לאחטה, כשהוא נחבט בראשו וכתוצאה מכך מאבד את שמיעתו. הוא נאלץ ללמד ילדים חירשים לרקוד, אך מסייע להוביל אותם לניצחון תוך התמודדות עם אובדן השמיעה שלו.

== שחקנים ודמויות ==
{| class="wikitable"
|-
! שחקנ/ית !! דמות
|-
| רינאל מוחמטוב || אנטון, "קליע"
|-
| אנה איסאייבה || קייט
|-
| קירטינה קוקוי || נסטיה
|-
| איליה אנטוננקו || "סמוראי"
|-
| איליה מירקורבאנוב || דמיטרי קוטלוב
|-
| ויטאלי קובאלנקו || סנדקו של אנטון
|-
| אנפיסה סיומינה || יאנה, אחותו של אנטון
|-
| אלה ימינצבה || אמו של אנטון
|-
| ארטיום קרפוב || קוסטיה, "ג'ינגי"
|-
| דמיטרי חסיס || מנחה תחרות הריקודים
|-
| יאן גה || זמרת
|-
| סרגיי גאמוב || מנחה תחרות הריקודים
|-
| דמיטרי חסיס || רופא אוֹטוֹרִינוֹלָרינגוֹלוֹג
|-
| אולגה בליאבסקאיה || ויטה, מנהלת בית הספר לחירשים
|-
| יבגני קרפוב || מאבטח בבית הספר
|-
|}

== קישורים חיצוניים ==

* [http://www.rockfilm.ru/?q=projects/debutes/battle אתר האינטרנט הרשמי] 

==הערות שוליים==

קטגוריה:סרטי דרמה רוסיים
קטגוריה:סרטים ברוסית
קטגוריה:סרטי 2019
קטגוריה:נכות באמנות
קטגוריה:סרטים על חינוך והוראה
קטגוריה:סנקט פטרבורג בקולנוע
דיסטלולוגיה

דיסטלולוגיה (באנגלית: Dysteleology) היא העמדה הפילוסופית שלשום דבר שקיים אין טלוס (telus) או סיבה סופית, ולא עיצוב מכוון. המונח "דיסטלולוגיה" הוא מושג מודרני שטבע הביולוג, חוקר הטבע, והפילוסוף הגרמני ארנסט האקל (1834–1919).

דיסטלולוגיה היא צורה רדיקלית של אתאיזם עם אוריינטציה מדעית. במקור הוא נקשר עם האקל וחסידיו, אך החל מסוף המאה ה-20 היא מתייחסת יותר לסוג האתאיזם בו דוגלים ריצ'רד דוקינס, סם האריס וכריסטופר היצ'נס. תפיסה החורגת מעבר לנקודות מבט פילוסופיות ודתיות מסורתיות כמו האידיאליזם הגרמני (בן זמננו של האקל, של הוגים כמו הגל ושלינג) או תפיסת נגד לתרבות הניו-אייג' שהתפחתה באותה עת, ובמובן זה היא מצטרפת לנטורליזם הפילוסופי שטוען שאין שום סיבתיות מחוץ לטבע.

דיסטלולוגיה היא גם השם שניתן לקו חשיבה בתוך הפילוסופיה של הדת, העומד בניגוד לטיעון הטלאולוגי. היא טוענת כי המחלוקת, הכאב והרע ביקום מצביעים על כך שאין מאחוריו אלוהים או כוח עליון יוצר, או שאם יש כוח כזה, הוא מרושע ולא מיטיב.

==ראו גם==
* הטיעון הטלאולוגי
* טלאולוגיה
* הטיעון מהתכנון הלקוי

==קישורים חיצוניים==
* [https://en.wikisource.org/wiki/1911_Encyclopædia_Britannica/Dysteleology דיסטלולוגיה], באנציקלופדיה בריטניקה (באנגלית)

==הערות שוליים==

קטגוריה:פילוסופיה של הדת
הרמן אנשיץ

הרמן פרנץ אנשיץ (בגרמנית: Hermann Anschütz; 12 באוקטובר 1802 – 30 באוגוסט 1880) היה צייר גרמני.

== ביוגרפיה ועבודה ==
כילד בית ספר הוא קיבל את שיעורי הציור הראשונים שלו, וברגע שמשפחתו הייתה מסוגלת כלכלית, הלך לאקדמיה לאמנות בדרזדן. שם הוא הפך לתלמידם של צייר ההיסטוריה פרדיננד הרטמן ופרידריך מתאי.<ref>Hyacinth Holland: Anschütz, Hermann. In: Allgemeine Deutsche Biographie (ADB). Band 46, Duncker & Humblot, Leipzig 1902, S. 16 f.</ref>

בשנת 1822 הצטרף אנשיץ לפטר פון קורנליוס באקדמיה לאמנות בדיסלדורף. כעוזרו של קרל שטירמר והרמן סטילקה, עבד על הפרסקו הגדול "פסק הדין האחרון" בקובלנץ. קורנליוס לקח אותו לבסוף למינכן בשנת 1826, יחד עם חבריו לכיתה וילהלם קולבאך ואדם אברלה.

במינכן אנשיץ הוציא לפועל אחד משלושת ציורי הקיר של התקרה של אולם אודאון עד 1827, "פסק הדין של מידאס", שנהרס במלחמת העולם השנייה.<ref>Heinrich Habel: Das Odeon in München und die Frühzeit des öffentlichen Konzertsaalbaus. W. de Gruyter, Berlin 1967, S. 49–57</ref>

המלך לודוויג הראשון מבוואריה התלהב ומשנת 1830 עד 1831 מימן לאנשיץ נסיעה לימודית לנאפולי, שם צייר במוזיאון הארכאולוגי הלאומי. ובהמשך צייר רישומים בחורבות הרקולנאום ובפומפיי. לאחר שובו תרגם את הרישומים שצבר לפרסקאות בבית המגורים המלכותי.

בשנת 1847 הוא הפך למורה לציור היסטורי באקדמיה המלכותית לאמנות במינכן, שם ארגן שיעורי ציור ורישום יחד עם יוהאן גאורג הילטנספרגר ואלכסנדר סטרחובר עד שנת 1873.

בשנת 1860 הוא היה אחד המייסדים של האגודה לאמנות נוצרית במינכן.

אנשיץ היה נשוי לפסנתרנית קרולין דולקן והיה אב למספר ילדים.

== גלריה ==
<gallery mode="packed" heights="190">
File:Hermann Anschutz The String of Pearls 1841.jpg

File:Hermann Anschütz - Alte Glashütte Imbayerischen Wald.jpg

File:Hermann Anschütz - Der Kleine Trommler.jpg

File:Hermann Anschütz - The Infant Bacchus Offering A Leopard To Drink.jpg

File:Hermann Anschütz - Katze 1837, Hintergrund St. Florin, Mittelrhein-Museum.JPG
</gallery>
==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1802
קטגוריה:גרמנים שנפטרו ב-1880
אנדרטת יהודים שנרצחו (פוסטהקמרש)

אנדרטת יהודים שנרצחו בפוסטהקמרש (בהונגרית: Meggyilkolt zsidók emlékműve Pusztakamarás, ברומנית: Monumentul evreilor uciși în al doilea război mondial Cămărașu, Cluj) היא אנדרטה שהוכרזה כמונומנט במחוז קלוז' ברומניה. היא נכללת ברשימת האנדרטאות ברומניה תחת המספר הסידורי CJ-IV-mB-07857.

== היסטוריה ==
האנדרטה הוקמה לזכר טבח יהודי גטו שארמאש (Sármás). ב-17 בספטמבר 1944 הוצאו להורג במקום על ידי הצבא ההונגרי 126 יהודים: 52 נשים, 31 גברים ו-43 ילדים שהועברו מגטו נאג'שארמאש ליער שושקוט, כשני קילומטרים מגבול הכפר פוסטאקמראש (Pusztakamarás).

== גלריית תמונות ==
<gallery>
RO_CJ_Camarasu_7.jpg
RO_CJ_Camarasu_6.jpg
RO CJ Camarasu 5.jpg
RO CJ Camarasu 11.jpg
</gallery>

== לקריאה נוספת ==
* [http://patrimoniu.gov.ro/images/lmi-2015/LMI-CJ.pdf Lista monumentelor istorice: Județul Cluj. Ministerul Culturii, 2015]

== קישורים חיצוניים ==
* [http://www.multesjovo.hu/en/aitdownloadablefiles/download/aitfile/aitfile_id/719/ לאיוש ארדיי: כתב עת עבר ועתיד ארד 1944]
* [http://www.monumenteromania.ro/index.php/monumente/detalii/ro/Monumente%20si%20morminte%20ale%20celor%20126%20de%20evrei%20ucisi%20in%20sept.%201944%20/7521 Monumente istorice din România-Fișă și localizare de monument]
* [http://www.agero-stuttgart.de/REVISTA-AGERO/ISTORIE/Crima%20colectiva%20cu%20autori%20cunoscuti%20de%20Nicolae%20Balint.htm Crimă colectivă cu autori cunoscuți] 
* [http://www.desteptati-va.ro/index.php/2011/04/07/masacrul-de-la-sarmasu-noi-dezvaluiri/ Masacrul de la Sărmașu]

פוסטהקמרש
קטגוריה:יהדות הונגריה
קטגוריה:זיכרון שואת יהודי הונגריה
קטגוריה:רומניה: מבנים
אשירה זמיר

אשירה זמיר (נולדה ב-1955) היא קצינה במשטרת ישראל בדרגת תת-ניצב, המכהנת כראש החטיבה לזיהוי פלילי באגף החקירות והמודיעין.

== ביוגרפיה ==
זמיר נולדה בקריית ביאליק, בת לאם עקרת בית ואב מנהל נפת צפון בחברת מקורות, ניצולי שואה, שעלו לישראל בשנת 1948. היא למדה בתיכון קריית חיים במגמה ריאלית-ביולוגית, וסיימה 10 שנות לימוד בקונסרבטוריון לפסנתר. בצעירותה הייתה חברה בתנועת הצופים ובהמשך בנוער העובד והלומד. היא התגייסה לצה"ל למערך המודיעין 8200 ולאחר שחרורה סיימה תואר ראשון בביולוגיה באוניברסיטה העברית בירושלים ותואר שני בביוכימיה באוניברסיטה העברית.

התגייסה למשטרת ישראל בשנת 1980 למערך הביולוגית במחלקה לזיהוי פלילי (מז"פ). במסגרת שירותה הקימה את מאגר ה-DNA של המשטרה ובשנת 1985 מונתה לסגנית ראש המעבדה. בשנת 2006 מונתה לראש מאגר הדנ"א, בשנת 2013 מונתה לראש מחלקת מעבדות מז"פ ובשנת 2017 מונתה לראש מחלקת ביומטריה פורנזית. בשנת 2019 מונתה לראש החטיבה לזיהוי פלילי.

במהלך תפקידיה לאורך השנים סייעה לפענוח פשעים רבים, ובהם, רצח רחבעם זאבי, מעשי האונס של אדריאן שוורץ, שלושה מקרי עבירות מין שביצע איתן פרחי, רצח בני משפחת פוגל באיתמר, רצח עורכת הדין ענת פלינר ברמת השרון ורצח נועה אייל בירושלים.

זמיר אם לארבעה ילדים.

==קישורים חיצוניים==

==הערות שוליים==

קטגוריה:בוגרות הנוער העובד והלומד
קטגוריה:בוגרי הנוער העובד והלומד
קטגוריה:בוגרות תיכון קריית חיים
קטגוריה:בוגרי תיכון קריית חיים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ראשי המחלקה לזיהוי פלילי
קטגוריה:קצינות משטרה בדרגת תת-ניצב
קטגוריה:ישראליות שנולדו ב-1955
קטגוריה:ישראלים שנולדו ב-1955
קרל ארפ

קרל ארפ (בגרמנית: Carl Arp; 3 בינואר 1867 – 6 בינואר 1913) היה צייר נוף גרמני.

== ביוגרפיה ועבודה ==
קרל ארפ ידוע בעיקר כצייר נוף, חבר מייסד בקואופרטיב האמנות שלזוויג-הולשטיין ונציג בית הספר לציור של ויימאר. משנת 1886 למד ארפ אצל תאודור האגן ולאופולד פון קלקרוט בבית הספר לאמנות בוימאר. לאחר מכן, ואז בילה כמה שנים באיטליה.

הוא נחשב לאחד הנציגים העיקריים של גישת - "plein air" , כלומר של ציור בחוץ.

בשנת 1891 הוא חזר ללימודיו בויימאר, אך עזב את בית הספר לאמנות בשנת 1894 ללא תואר לאחר מכן עבד במקומות שונים, כולל בקיל ובויימאר, ערך טיולים רבים. בשנת 1912 הוענק לו תואר פרופסור.<ref>Wolff-Thomsen et al.: Vertreter der Schleswig-Holsteinischen Kunstgenossenschaft Carl Arp – Jacob Alberts – Ludwig Dettmann – Georg Burmester – Helene Gries-Danican. In: Ich muss ja – sammeln! Die Kunstsammlung des Malerfreundes, Wagnerianers und Arztes Dr. Paul Wassily (1868–1951) in Kiel, Gesellschaft für Kieler Stadtgeschichte, Ludwig, Kiel, 2006 , S. 85 ff</ref>

ארפ לימד בקיל ובויימאר והציג תערוכות במינכן, ברלין ודיסלדורף.

עבודותיו של ארפ הן בדרך כלל ציורי שמן וצבעי מים של נופים גרמניים עם מוטיבים מביתו בשלזוויג-הולשטיין - הוא צייר בגוטמונד בשנת 1892 - ופיורד קיל, כמו גם ממסעותיו לדרום גרמניה, האלפים ואיטליה.

ארפ היה בן דודו של הצייר, הפסל והמשורר הנס ארפ, והיו לו קשרי ידידות עם כריסטיאן רולפס.

במהלך מלחמת העולם השנייה נקראה על שמו ספינה, שהוטבעה על ידי חיל האוויר מול דנקירק והפכה שוב לכשירה לשיט.

== גלריה ==
<gallery mode="packed" heights="170">
File:Arp Carl Dorfstraße@Sylter He imatmuseum20171229.jpg

File:Carl Arp - Schweine auf einer herbstlichen Wiese am Fluss.jpg

File:1905 Arp Küstenlandschaft auf Sylt (Morsumkliff) anagoria.JPG

File:Carl Arp - Verschneites Dorf in den Alpen (1910).jpg
</gallery>
== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1867
קטגוריה:גרמנים שנפטרו ב-1913
הבחירות למועצת ההתנגדות הלאומית של אוגנדה 1989

הבחירות למועצת ההתנגדות הלאומית התקיימו באוגנדה בין התאריכים 11–28 בפברואר 1989 לבחירת חברים למועצת ההתנגדות הלאומית. 278 נציגים נבחרו למועצה, מתוכם 210 עצמאים.<ref name=":0">[https://africanelections.tripod.com/ug.html#1989_National_Resistance_Council_Election Elections in Uganda] African Elections Database</ref>

באותה שנה נאסרו מפלגות פוליטיות, לכן כל המועמדים היו עצמאיים.

==רקע==
מאז עצמאות אוגנדה ממשלות אוגנדה היו במצב של דו ערכיות לגבי עקרון העליונות של הפרלמנט. בתחילה החוקה של 1962 הפכה את ראש הממשלה והקבינט לאחרים על הפרלמנט אך זה השתנה בשנת 1967 בחוקה החדשה שבה הנשיא הוא זה שמעל הפרלמנט. בשנת 1979, בעקבות הפרתו של אידי אמין את החוקה, פתח יוורי מוסווני במלחמת הגרילה נגדו ובמהלכה הודח אמין, והוחזרה החוקה משנת 1967 לשלוט במדינה. מילטון אובוטה, שהיה נשיא בסוף שנות ה-60, חזר לשלטון. גם הפעם פעל יוורי מסווני לביצוע מהפכה נגד המשטר החדש, מה שהוביל למספר ממשלות מעבר בין השנים 1986 עד 1996, בעת שמסווני מחזיק בשלטון בראש התנועה להתנגדות הלאומית. לקראת בחירות 1989 הייתה ביקורת מקומית סביב הלגיטימיות של ממשלתו של מסווני - שקיבלה את השלטון כתוצאה מלחימה ולא מבחירות - ובתגובה לקראת הבחירות חיזקו אנשי מסווני את כוחו של הפרלמנט.<ref></ref>

== תוצאות ==
{| class="wikitable"
|-
!מפלגה
!הצבעות
!%
!מקומות ישיבה
|-
|עצמאיים
|
|
|210
|-
|מיוחד
|
|
|68
|-
|סך הכול
|
|
|278
|-
| colspan="4" |מקור:<ref name=":0" />
|}

== הערות שוליים ==

1989
יגאל שיינברג

מארק (יגאל) שיינברג (באנגלית: Mark (Igal) Scheinberg; נולד בשנת 1973) הוא מיליארדר ומשקיע ישראלי-קנדי, הפועל במגזרים שונים כולל נדל"ן ואירוח יוקרתי. הוא המייסד והבעלים המשותף לשעבר של חברת ההימורים המקוונת PokerStars, שנמכרה בשנת 2014 ל-Amaya Gaming תמורת 4.9 מיליארד דולר.

== ראשית חייו ==
מארק שיינברג נולד בישראל בשנת 1973 ועבר עם משפחתו לטורונטו, אונטריו, קנדה כשהיה בן 13. הם התיישבו בריצ'מונד היל בשנות ה-80.<ref name="GlobeMail"></ref>

== קריירה ==
בשנת 2001 ייסד שיינברג את פוקרסטארס עם אביו ישי שיינברג, מתכנת מחשבים.<ref name="Forbes"></ref><ref name="madrid"></ref> במהלך כהונתו כמנכ"ל הפכה פוקרסטארס לעסקי הפוקר המקוונים הגדולים בעולם ומארחת את סדרת הטורנירים המקוונים הגדולים בעולם, כשרכשה את המותג פול טילט בשנת 2012. באוגוסט 2014, אולדפורד גרופ, חברת האם של פוקרסטארס, נרכשה על ידי החברה הקנדית המונפקת בבורסה Amaya Gaming תמורת 4.9 מיליארד דולר. עם סיום המכירה יצא שיינברג מקבוצת פוקרסטארס.<ref name="Bloomberg"></ref> לפי פורבס, לשיינברג הון אישי של 4.9 מיליארד דולר נכון לפברואר 2021.

== חיים אישיים ==
שיינברג רווק ומתגורר באי מאן.

במרץ 2020 הוא ובני משפחתו הקימו את קרן הסיוע לשיינברג, כדי לסייע בהתמודדות עם ההשפעה הישירה של מחלת הקורונה. בהקצאה של 50 מיליון דולר, היא תומכת בארגונים וביוזמות במקומות שבהם למשפחה עסק של נוכחות אישית.

לשיינברג יש עניין בשימור ורווחת בעלי חיים. בספטמבר 2020 הוכרז כי קרן הסיוע של שיינברג תשווה "דולר-לדולר" כל תרומה לאתגר ריינג'ר רייד, גיוס תרומות לשימור, שעובד עם ארגוני צדקה כמו "קרן הצלת הקרנף".

לפני הבחירות לכנסת העשרים וארבע, פורסם כי תמך כלכלית במפלגתו החדשה של גדעון סער, תקווה חדשה.

== הערות שוליים ==

קטגוריה:יהודים קנדים
קטגוריה:מיליארדרים קנדים
קטגוריה:אנשי עסקים קנדים
קטגוריה:ישראלים שהיגרו לקנדה
קטגוריה:מיליארדרים ישראלים
קטגוריה:אנשי עסקים ישראלים
קטגוריה:ישראלים שנולדו ב-1973
ברנדט ני גלקור

ברנדט ני גלקור (באירית: Bernadette Ní Ghallchóir) היא מנחת טלוויזיה אירית.

== ביוגרפיה ==
ני גלקור הגישה בשנות ה-60 את "Buntús Cainte", תוכנית טלוויזיה לילדים ללימוד השפה האירית. היא הייתה המנחה של אירוויזיון 1971, הפעם הראשונה בה אירלנד אירחה את התחרות. ב-1973 הנחתה את תחרות הקדם הלאומית לבחירת נציג אירלנד באירוויזיון.

ב-1978 נוסד באירלנד ערוץ הטלוויזיה "RTÉ2" שהיווה את הערוץ השני במדינה, זאת לאחר החלטת הממשלה על שינוי התקשורת הטלוויזיונית במדינה, והיא היוותה את אחד המנחים הראשונים בערוץ שלקחו חלק בפתיחתו.

בשנות ה-80 את עבודתה בטלוויזיה ופנתה לתחום הפיסול, היא נשואה לסאן או היגין, שגריר אירלנד בארצות הברית.

== קישורים חיצוניים ==

קטגוריה:מנחי האירוויזיון באירלנד
קטגוריה:מנחי טלוויזיה אירים
קטגוריה:פסלות
קטגוריה:בני זוג של דיפלומטים
נחלת יצחק (מרכז תל אביב)

נחלת יצחק היה שמו של אזור במרכז תל אביב, מצפון לשכונת תל נורדאו ומדרום לבית הקברות טרומפלדור, בין רחוב פינסקר במזרח לרחוב הירקון במערב.
== היסטוריה ==
בשנת 1913 נרכש שטח אדמה באזור זה מבעל הקרקע אמין נסיף, ומכיוון שאת הרכישה יזם יצחק ויגזיל, נקרא האזור "נחלת יצחק".
בתחילת שנות ה-20 הוקמה שכונה בשטח זה: בשנת 1921 פרסם ריכרד קאופמן תוכנית בניין ערים לשכונה, בה היו מגרשים על שטח 500–600 דונם לבנייה. בדצמבר 1921 היו כ-50 חברים במסגרת החברה ששימשה להקמת השכונה, אשר התעתדו להתחיל בבנייה בתחילת 1922.

במהלך שנות ה-20 הוקמה שכונת נחלת יצחק ממזרח לנחל איילון. במקביל, השכונה שהוקמה על אדמות אמין נסיף נטמעה בתוך הבנייה הרחבה במרכז תל אביב, ואיבדה את צביונה כשכונה נפרדת. על כן, במהלך הזמן נפסק השימוש בשם "נחלת יצחק" לציון השכונה.

==הערות שוליים==

קטגוריה:תל אביב-יפו: שכונות
ג'רג' הג'י

ג'רג' הג'י במקור שנברגר – Schönberger, בהונגרית: Hegyi György; בודפשט, 26 בפברואר 1922 – בודפשט, 8 באפריל 2001) היה צייר, אמן פסיפס ואמן ויטראז' יהודי-הונגרי.

== ביוגרפיה ==
ג'רג' שנברגר נולד במשפחה יהודית. אביו היה מנהל המכון לעיוורים יהודים, ואמו הייתה עקרת בית. הוא צייר מגיל צעיר והתפעל מיצירותיהם של אביו וסבו. הוא ירש את הכישרון האמנותי בעיקר מדודו, הצייר ארמנד שנברגר. אחרי סיום בית הספר היסודי הפך לתלמיד הגימנסיה היהודית של בודפשט ברחוב אבוני, שם גברה אהבתו לאמנות ולציור עוד יותר.
=== לימודים פרטיים ===
לאחר שסיים את לימודיו הוא לא הצליח להתקבל לאוניברסיטה לאמנויות יפות בגלל יהדותו וחוק הנומרוס קלאוזוס. הוא למד בבית הספר הפתוח (חופשי) והשתתף בשיעורי הציור של אישטוואן אורקני שטרסר. הוא נכנס לראשונה לסדנת יצירה אצל פסח עיר-שי (שמו בהונגרית היה: אישטוואן אירשאי). אירשאי היה אחד המעצבים הגרפיים הפרסומיים והידועים ביותר באותה תקופה. כתלמידו של אלמוש יאשיק התוודע הג'י לשיטות וכלים שונים: עפרון, פסטל, עט, צבעי מים, טמפרה וכו'. המורה הבא והמנטור שלו היה פרנץ רייכנטל, שאליו קשורה גם החוויה הראשונה של הג'י בסנטנדרה. סנטנדרה מילא תפקיד חשוב מאוד במהלך חייו. מאוחר יותר הפך לחבר במושבת האמנים הוותיקה בעיירת האמנים ושם בילה בכל קיץ.
=== בשואה ===
במהלך השואה ומלחמת העולם השנייה גברו בו תחושת השנאה לפשיזם ובוז לאנטישמיות. הוא נלקח לשירות העבודה (עבודות כפייה לגברים יהודים עבור הצבא ההונגרי) בשנת 1943. הוא נשלח לטרנסילבניה, לזקרפטיה, וגם לשטחה של פולין הישנה. הג'י הצליח להימלט בעיר מונקצ'בו ועד הגעת הכוחות הסובייטיים באוקטובר 1944 הוסתר על ידי כומר קלוויניסטי. לאחר תום המלחמה ושואת יהודי הונגריה הוא נסע לקלוז'-נאפוקה, שם ארגן את התערוכה הגדולה הראשונה בחייו בשנת 1946.

פסיפס באודיטוריום של בניין K. פרט. - 33 Villányi út, בודפשט

=== לימודים רשמיים ===
באותה השנה חזר לבודפשט ולבסוף הצליח להתקבל לאוניברסיטה. שם שובץ לכיתתו של רוברט בריני (מקודם: בקופן). הוא הגיע לצומת דרכים בשנת 1947. אמו, אחיו ואחותו עלו לישראל, וג'רג' הג'י נותר בהונגריה. (אביו נספה בשואה בשנת 1944 בצעדות מוות בודפשט-הדיישהאלום (סתיו 1944) של היהודים שגורשו למחנות עבודה באוסטריה ובגרמניה.

בשנת 1950 התחתן עם אחותו הצעירה של הפסל איבאן בירו. לאחר שסיים את לימודיו באוניברסיטה במגמת פסיפס, החל בקריירה אמנותית עשירה שלו שהיא מאופיינת בתקופות רבות ושונות (רישום, צבע שמן, פסיפס, זכוכית) בשפע של נסיעות ובתערוכות רבות.

== לקריאה נוספת ==
* [https://web.archive.org/web/20150617042843/http://www.kormendigaleria.hu/muvesz/hegyi_gyorgy.html ביוגרפיה של צייר ג'רג' הג'י, אמן פסיפ][https://web.archive.org/web/20150617042843/http://www.kormendigaleria.hu/muvesz/hegyi_gyorgy.html ס] [https://web.archive.org/web/20150617042843/http://www.kormendigaleria.hu/muvesz/hegyi_gyorgy.html (kormendigaleria.hu)]
* [https://web.archive.org/web/20120512162153/http://antikregiseg.hu/muvesz_adatbazis/hegyi_gyorgy_festo__mozaikmuvesz__1922-2001__eletrajza.php מאגר האמנים: ג'רג' הג'י]
* 

==קישורים חיצוניים==

קטגוריה:ציירים יהודים הונגרים
קטגוריה:ניצולי השואה
קטגוריה:אמני פסיפס
קטגוריה:בוגרי האוניברסיטה ההונגרית לאמנויות יפות
קטגוריה:אמני ויטראז'
קטגוריה:בודפשט: אישים
קטגוריה:ציירים הונגרים
קטגוריה:יהדות בודפשט
קטגוריה:הונגרים שנולדו ב-1922
קטגוריה:הונגרים שנפטרו ב-2001
אברהם הכהן סקלי

רבי אברהם הכהן סקלי (סביב ה'תקפ"ה, 1824 - כסלו ה'תרל"א, 1870) היה רב, דיין ופוסק הלכה, רב העיר תאזה שבמרוקו ומחבר הספרים "ברית כרותה" ו"באר מים חיים".

== קורות חייו ==
נולד בעיר פאס לרב דוד - נצר למשפחת כהן-סקלי, ודור רביעי לרבי אהרן הכהן סקלי המכונה "עטרת זקנים"<ref name=":0">אשר מופיע בשטרי הכתובה של בני המשפחה כראש היחס. ראה ספר קיצור הכתובות לחכמי פאס, ספריית חב"ד.</ref>.

מקור משפחת כהן סקלי הוא ב"עיר הכהנים" דבדו (ולפני כן בסיביליה שבספרד), אך ענפים שונים ממנה היגרו לעיר פאס או שהו בה באופן תדיר, והבולט שבהם היה הענף המשתייך לבני משפחת הרב אהרן כהן סקלי<ref name=":0" />. ענף זה היה מלא ברבנים, דיינים ופוסקי הלכה<ref>רבי אבנר ישראל הצרפתי, איגרת יחס פאס, וכלשונו "משפחות הכהנים הבאים מדבדו ונשתלים בפאס, מוציאים נטיעותיהם פירות גינוסר". </ref>.

בשנת תר"א נשא את מרים, בת הרב שאול למשפחת בן דוד ויוסף<ref>משפחה זו מוזכרת בקשרי נישואין עם חכמים רבים בפאס</ref>. ומעט לאחר חתונתו התמנה לרב העיר תאזה שבצפון מרוקו, ושימש בתפקיד במשך כעשרים וחמש שנה עד לפטירתו<ref name=":1">יוסף בן נאים בספר מלכי רבנן מעיד שראה את גליוני הסמ"ע שלו גדושים בהערות, וגם שם חתם נא"ה</ref>.

חיבר מספר ספרי הלכה אשר נותרו בכתב יד ונמצאו בידי אחיו, ויצאו לאחר מותו. על תשובותיו נהג לחתום נא"ה<ref name=":1" />.

רבי אברהם נפטר בעיר תאזה, בכסלו שנת תרל"א, בהיותו כבן 46 שנים.

=== צאצאיו ===
רבי אברהם לא הניח אחריו בנים כי אם בנות. אחת מהם נישאת לרבי אליהו מאיר, בן אחיו רבי יוסף, להם נולדו מספר בנים וביניהם רבי יוסף הכהן, שהיה לרבם של רבים מחכמי העיר האחרונים, ביניהם רבי יוסף בן נאים.

=== חיבוריו ===
* ברית כרותה - חיבור על הלכות ברית מילה<ref>בהקדמה מספר המחבר שחיבר אותו על פי חלום, בו חלם כי הוא מלקט דיני מילה, וכשניעור קיים את חלומו.</ref>.
* באר מים חיים - על מקצת מטור אורח חיים, דרשות ושו"ת.
* פסקי דינים מפוזרים, והערות על גיליוני הספרים. נדפסה ממנו תשובה בספר דבר אמת לרב ידידיה מונסוניגו (תשובה קל"ד).

== הערות שוליים ==

קטגוריה:רבנים מרוקאים
קטגוריה:מחברי ספרי הלכה
אברהם
קטגוריה:דבדו
קטגוריה:דבדו: רבנים
קטגוריה:ילידי 1870
קטגוריה:נפטרים ב-1924
I Love You (שיר של האחים טפלון ופנדורה)

"I Love You" (בעברית: "אני אוהב אותך") הוא סינגל שהוקלט על ידי הלהקה הפינית "האחים טפלון" והזמרת השוודית פנדורה. השיר יצא לאור ב-14 בינואר 2021, כסינגל שלא מתוך אלבום. השיר יבוצע על ידי האמנים בקדם הפיני לאירוויזיון 2021.

== רקע ==
בראיון לאתר "Wiwibloggs", פנדורה סיפרה כי השיר נכתב על הפחד האנושי להגיד את שלושת המילים, "אני אוהב אותך". האחים טפלון הוסיפו כי תהליך היצירה עם פנדורה היה מרתק וארוך. ב-13 בינואר 2021, רשות השידור הפינית פרסמה את שמות 8 השירים שנבחרו לקדם הפיני לאירוויזיון 2021. ב-14 בינואר 2021, השיר יצא באופן רשמי על ידי רשות השידור. ב-20 בפברואר 2021, האמנים ביצעו את השיר על בימת הקדם הפיני לאירוויזיון. השיר זכה במקום השני עם 180 נקודות.

== מיקומי שיא ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
קטגוריה:שירי אהבה
Rebol

Rebol (בעברית: רֵבּוֹל; נכתבה בעבר כ־REBOL) היא שפת תכנות חוצה פלטפורמות להעברת מידע אשר נוצרה בשנת 1997 ותוכננה על ידי קארל סאסנראט (Carl Sassenrath) לצורך תקשורת ברשתות ומערכות מרושתות (distributed computing). Rebol היא שפת תכנות מרובת פרדיגמות (כלומר, תומכת במספר עקרונות תכנותיים) בעלת טיפוסיות דינמית. לפי מתכנן השפה, קארל סאסנראט, הפיצ'ר העוצמתי ביותר שמציגה השפה הוא היכולת ליצור דיאלקטים ספציפיים לצורך ביצוע משימות בתחומים שונים<ref></ref>:

דאגלס קרוקפורד, הידוע במערובתו בפיתוחה של שפת התכנות הידועה Javascript, תיאר את Rebol כשפה יותר מודרנית, אך בעלת רעיונות דומים לאלו של Lisp, בכך שהיא בנויה על הצגה של מידע שניתן להריצו כתוכנה, ובנוסף תיאר אותה כאחת מן ההשראות לפורמט JSON להעברת מידע.

במקור, התוכנה והמימוש הרשמי שלה היו פרטיים ובעלי קוד סגור, ופותחו על ידי REBOL Technologies.

Rebol שומשה על מנת לתכנת אפליקציות מרושתות (הן בצד השרת והן בצד הלקוח), מסדי נתונים, תוכנות שירות לצורך תחזוקת המחשב ותוכנות מולטימדיה.

== אטימולוגיה ==
Rebol הייתה במקור ראשי תיבות של Relative Expression Based Object Language ( בכתיבה באותיות גדולות ) . על מנת ליישר קו עם טרנד שינוי שמות השפות, כדוגמת השינוי מ־LISP ל־Lisp, שונתה REBOL ל־Rebol, לאחר דיון בבלוג של סאסנראט, מפתח השפה.

== היסטוריה ==
Rebol שוחררה בשנת 1997, Rebol תוכננה מעל מעשרים שנה על ידי קארל סאסנראט, הארכיטקט והמפתח העיקרי של משפחות מערכות ההפעלה AmigaOS, ועל מנת על המחקר שביצע על סמנטיקה מתמטית בתכנות ובאמצעות עקרונות משפות התכנות Lisp, Forth, Logo ו־Self .

== עיצוב השפה ==

== ראו גם ==
* Lisp

== קישורים חיצוניים ==
* 

==הערות שוליים==

קטגוריה:שפות תכנות
קטגוריה:שפות תכנות פונקציונליות
קטגוריה:שפות תכנות מונחות עצמים
קטגוריה:תוכנה חוצת פלטפורמות
פיטר ג'יי הוטז

פיטר ג'יי הוטז (נולד ב־5 במאי 1958) הוא רופא ומדען בקולג' ביילור לרפואה בטקסס.

==ביוגרפיה== 
הוטז נולד למשפחה יהודית בקונטיקט. סיים תואר בביוכימיה בהצטיינות יתרה מאוניברסיטת ייל ודוקטורט באוניברסיטת רוקפלר. מאוחר יותר סיים לימודי רפואה בבית הספר לרפואה של אוניברסיטת קורנל

כפרופסור באוניברסיטת ייל בשנות התשעים מחקריו עסקו בהתמודדות עם תולעת הוק ועם בילהרציה ובפיתוח חיסון נגדן.

בין השנים 2000 ו-2011 כיהן כפרופסור באוניברסיטת ג'ורג' וושינגטון ופעל למען קידום טיפולים למחלות טרופיות מוזנחות ולהקמת כתב עת רפואי שיעסוק בהן באופן בלבדי. בנוסף פרסם מחקרים שעוסקים בממשק בין יחסים בינלאומיים לבין רפואה ובדיפלומטיית חיסונים. במהלך שנות ממשל ברק אובמה היה נציג הנשיא בנושאי מחלות וחיסונים מול העולם המוסלמי. 

במהלך העשור השני של המאה ה-21 עסק בפיתוח חיסון נגד COVID-19 שישומש במדינות עם הכנסה נמוכה ובינונית.

==קישורים חיצוניים==

* 

קטגוריה:רופאים אמריקאים
קטגוריה:בוגרי אוניברסיטת ייל
קטגוריה:בוגרי אוניברסיטת רוקפלר
קטגוריה:בוגרי בית הספר לרפואה באוניברסיטת קורנל
קטגוריה:סגל אוניברסיטת ייל
קטגוריה:אמריקאים שנולדו ב-1958
תו (בישום)

189x189px
תווים (באנגלית: Notes) בבישום, הם תיאור של ריחות שניתן לחוש בעת השימוש בבושם. תווים מופרדים לשלושה סוגים: תווים עליונים/ראשיים (דומיננטיים), תווים אמצעיים (ידועים גם כ"לב" הניחוח) ותווים בסיסיים; המציינים קבוצות ריח שונות, שניתן לחוש בעת השימוש בניחוח או בושם. תווים אלו נוצרים בקפידה, תוך מתן דגש על תהליך האידוי שלהם. נוכחות של תו אחד עשויה לשנות את תפיסתו של האחר – למשל, נוכחות של תווי בסיס או אמצע מסוימים, תשנה את העליונים ולהפך.

רעיון התווים משמש בעיקר לשיווק ניחוחות ובשמים. כמו כן, תהליך האידוי של כל אחד מסוגי התווים שונה.

== תווים עליונים ==
[[אשכולית, ממשפחת הדרים – משפחה הנחשבת לתווים עליונים נפוצים בניחוחות ובשמים.]]
תווים עליונים נקראים בפירמידה, "תווי הראש". הם מורגשים בעת השימוש בבושם. הם מורכבים ממולקולות קטנות וקלות שמתאדות במהירות. הם יוצרים את הריח הראשוני הנודף מהאדם לאחר השימוש בבושם, ולכן הם מוגדרים כ"חשובים מאוד", כחלק ממכירת הבושם. הם בדרך כלל בעלי גוון ריח חד ודומיננטי. ניחוחות של הדר וג'ינג'ר הם תווים עליונים נפוצים.<ref></ref><ref></ref>

אף על פי שלא מורגשים בצורה בולטת, תווי האמצע והבסיס משפיעים רבות על הניחוח התווים העליונים.

== תווים אמצעיים ==
המכונים גם "תווי הלב", הם הריחות הראשונים המורגשים, שניות אחדות לפני שהתווים העליונים הופכים לדומיננטיים. המטרה של התווים האמצעיים היא להתאים את ריח העליונים והבסיסיים באופן מאוזן. ריח התווים האמצעיים מתפוגג בדרך כלל לאחר עשרים דקות עד שעה, מרגע השימוש בניחוח או הבושם. ניחוחות של ורדים ולבנדר הם תווים אמצעיים נפוצים.<ref></ref><ref></ref>

== תווים בסיסיים ==
למרות היותם תווי בסיס בלבד, תפקידם בבושם הוא כשמם: לבסס את הריח הסופי כך שלאחר השימוש בבושם, הם מורגשים גם כן. המטרה שלהם הוא לגרום לתווים הנמצאים מעליהם (אמצעיים ועליונים) להחזיק זמן רב יותר ולא להתפוגג תוך זמן קצר. תווים אלה מורכבים ממולקולות גדולות וכבדות שמתאדות באיטיות.

== ראו גם ==
* מיון תמרוקי בשמים על-פי ריכוז חומרי הריח

== הערות שוליים ==

קטגוריה:פרפומריה
קאלמאנהאזה

קאלמאנהאזה (בהונגרית: Kálmánháza) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בקאלמאנהאזה מספר התושבים נמצא בירידה. כך, בשנת 1990 היה מספר התושבים 2,053 ובשנת 2020 רק 1,758 תושבים.

הכפר היה חלק מאויפהרטו עד שנת 1949 והוא נקרא עד שנת 1904 בוגארהזה אז השתנה שמו לקאלמאנהאזה לאחר שקלמן טיסה רכש לאשתו אחוזה באזור.

==קישורים חיצוניים==

* 

==הערות שוליים==

קטגוריה:הונגריה: כפרים
רוב פטרנוסטרו

רוב פטרנוסטרו (באנגלית: Robert Paternostro; נולד ב-16 בינואר 1973) הוא כדורסלן עבר ומאמן בהווה, המאמן את לסטר ריידרס מליגת העל הבריטית בכדורסל.

== קריירה מקצועית ==
=== כשחקן ===
פטרנוסטרו התחיל את הקריירה שלו בקבוצת קונטיקט סקייהוס שבה נפצע בתחילת העונה וסיים אותה.

=== 2000–2002 (ברמינגהאם בולטס) ===
לאחר שהחלים מהפציעה בשנת 2000 חתם פטרנוסטרו בברמינגהאם בולטס האנגלית על חוזה לשנתים. שם העמיד ממוצעים של: 10.2 נקודות ו-4.1 אסיסטים למשחק.

=== 2002 (פאוור וובלגם) ===
בשנת 2002 פטרנוסטרו חתם בפאוור וובלגם הבלגית והמעיד ממוצעים של: 8.1 נקודות ו-7.8 אסיסטים בבמוצע למשחק.

=== 2003–2004 (ברמינגהאם בולטס) ===
בשנת 2003 פטרנוסטרו חזר לקדנציה שנייה במדי ברמינגהאם בולטס האנגלית על חוזה לעונה אחת והעמיד ממוצעים של: 13.2 נקודות ו-5.9 אסיסטים בבמוצע למשחק.

=== 2006–2007 (לסטר ריידרס) ===
לאחר שפרש מכדורסל למשך שנתיים פטרנוסטרו חזר למגרשים הפעם במדי לסטר ריידרס האנגלית והעמיד ממוצעים של: 6.3 נקודות ו-3.6 אסיסטים בבמוצע למשחק.

=== 2007–2008 (ברמינגהאם פנתרס) ===
בעונתו האחורנה של רוב פטרנוסטרו בקריירה הוא שיחק ב-ברמינגהאם פנתרס האנגלית והעמיד ממוצעים של: 11.4 נקודות ו-3.3 אסיסטים בבמוצע למשחק, פטרנוסטרו גמר את הקריירה עקב פציעה.

=== כמאמן ===
פטרנוסטרו התחיל את קריירת האימון שלו ב-2008 וחתם בלסטר ריידרס.

קטגוריה:מאמני כדורסל אמריקאים
קטגוריה:קונטיקט: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1973
קטגוריה:מהגרים מארצות הברית לממלכה המאוחדת
ריכרד הרמן

ריכרד הרמן (בגרמנית: Richard Herrmann; 28 בינואר 1923 – 27 ביולי 1962) היה כדורגלן גרמני, ששיחק בעמדת החלוץ. זכה עם גרמניה המערבית במונדיאל 1954.

==ביוגרפיה==
הרמן נולד בשנת 1923 וקבוצתו הראשונה הייתה קטוביץ שמעיר הולדתו, שם עשה את הופעת הבכורה בליגה הפולנית במהלך מלחמת העולם השנייה. עם סיומה היה לשבוי מלחמה במחנה 1008 שבעיר דרבי שבאנגליה. הוא שהה שם בפעם השנייה לאחר והיה גם שבוי בארצות הברית. כדורגל היה משוחק במחנה ונאמר לפקידים של המועדון דרבי קאונטי כי יש שבוי מלחמה גרמני מוכשר. אולם, הרמן התכוון לחזור לגרמניה בהקדם האפשרי והוא שוחרר ב-1947. אחד מחבריו למחנה, איש העיתונות אלפרד לודוויג, טיפל בו ולקח אותו אל העיר פרנקפורט שם הרמן שיחק בפ.ס.וו פרנקפורט לשארית הקריירה. עם שליטה נהדרת בכדור ובעיטה מדויקת הרמן פתח במהרה בהרכב הפותח של פ.ס.וו בעמדת הקיצוני שמאלי. ב-1952 המועדון טורינו הציעה עבורו 60,000 D-Mark אך דחה את ההצעה בעקבות היותו נשוי עם ילד. ב-1958 סיים את הקריירה בגיל 35 עקב פציעה חמורה והתחיל לאמן לזמן מה את שקבך 05. הרמן נפטר ב-27 ביולי 1962 בגיל 39 כתוצאה משחמת הכבד.

במדי נבחרת גרמניה המערבית השתתף וזכה במונדיאל 1954. הרמן השתתף במשחק אחד בטורניר, בתבוסה 8–3 להונגריה בשלב הבתים בה גם כבש. על אף שלא שותף בגמר הגרמנים השיגו את נקמתם עם ניצחון מפתיע 2–3 עליהם וזכייה ראשונה במונדיאל. הרמן ערך במדיה 8 הופעות בסך הכל.

==קישורים חיצוניים==

קטגוריה:כדורגלנים גרמנים
קטגוריה:כדורגלני פ.ס.וו. פרנקפורט
קטגוריה:כדורגלני נבחרת גרמניה
קטגוריה:כדורגלני מונדיאל 1954
קטגוריה:גרמנים שנולדו ב-1923
קטגוריה:גרמנים שנפטרו ב-1962
El Dorado (אלבום של 24kGoldn)

El Dorado (בעברית: אל דוראדו) הוא אלבום הבכורה של הראפר האמריקאי 24kGoldn.<ref name=":0"></ref> הוא יצא לאור ב-26 במרץ 2021 על ידי חברות התקליטים רקורדס וקולומביה רקורדס. מתוך האלבום יצאו שלושה סינגלים.<ref name=":0" />

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 במרץ 2021
|תקליטור • תקליט • הורדה דיגיטלית
| רקורדס • קולומביה
|<ref></ref>
|-
|}

==קישורים חיצוניים==

== הערות שוליים ==

קטגוריה:אלבומי בכורה מ-2021
קטגוריה:אלבומים באנגלית
קטגוריה:אלבומי היפ הופ
קטגוריה:אלבומי רוק אלטרנטיבי
קטגוריה:אלבומי חברת קולומביה רקורדס
ברוס וסטרמן

ברוס יוג'ין וסטרמן (באנגלית: Bruce Eugene Westerman; נולד ב-18 בנובמבר 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת ארקנסו. מחוז קונגרס זה כולל בתוכו, בין היתר, את הערים הופ, פיין בלאף והוט ספרינגס. טרם היבחרו לקונגרס היה מנהיג סיעת הרוב בבית הנבחרים המדינתי של ארקנסו.

== ביוגרפיה ==
וסטרמן גדל ועודנו מתגורר בהוט ספרינגס שבארקנסו. הוא עבד כמהנדס ויערן בטרם התמודד לבית הנבחרים המדינתי של ארקנסו, אליו נבחר בשנת 2010. את לימודיו התיכוניים השלים בתיכון פאונטיין לייק (Fountain Lake) שבעיר הולדתו. הוא למד באוניברסיטת ארקנסו השוכנת בפאייטוויל, שם שיחק פוטבול בקבוצת ארקנסו רייזורבאקס. בשנת 1990 השלים לימודי תואר ראשון בהנדסה, ולאחר מכן קיבל תואר שני יערנות מאוניברסיטת ייל. וסטרמן הועסק בעבר כמהנדס ויערן ב"חברת ההנדסה מיד-סאות'". הוא כיהן כנשיא סניף האגודה האמריקאית להנדסה חקלאית וביולוגית בארקנסו, וכיושב ראש האקדמיה למהנדסים ביולוגיים וחקלאיים במדינה.

בבחירות 2010 נבחר וסטרמן לבית הנבחרים של ארקנסו, לאחר שהתמודד אליו ללא התנגדות בעקבות פרישתו של ביל סאמפל, שהתמודד לסנאט של ארקנסו. בבחירות שלאחר מכן נבחר למנהיג הסיעה הרפובליקנית בבית הנבחרים, לאחר שהמפלגה הרפובליקנית נטלה את רוב מושבי בית הנבחרים מידי המפלגה הדמוקרטית בבחירות 2012. בשנת 2013 תמך וסטרמן בתיקון שיעורי מס הכנסה מדינתי ותמך בתקרת ההוצאות המוצעת בתקציב המדינה של ארקנסו, אך הצעד האחרון נפל בבית הנבחרים על חודו של קול. הוא הצטרף לרוב הרפובליקני כדי לבטל את הווטו של המושל הדמוקרטי מייק ביבי כדי למסד חקיקה שתדרוש הצגת תעודת זהות לצורך הצבעה ולאסור הפלה מלאכותית לאחר עשרים שבועות של הריון. הוא היה נותן חסות לשתי הצעות חוק אלה. 

ב-20 במאי 2014 זכה וסטרמן בפריימריז של מפלגתו לייצוג מחוז הקונגרס הרביעי של ארקנסו בבית הנבחרים של ארצות הברית, כאשר נציג המחוז המכהן טום קוטון פרש לשם התמודדותו אל הסנאט של ארצות הברית. בבחירות הכלליות גבר על ג'יימס לי ויט, לשעבר מנהל הסוכנות הפדרלית לניהול מצבי חירום ומקורבו של מושל ארקנסו ונשיא ארצות הברית לשעבר ביל קלינטון, ברוב של 54% מקולות הבוחרים.

בדצמבר 2020 נמנה וסטרמן בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

== הערות שוליים ==

קטגוריה:בוגרי אוניברסיטת ייל
קטגוריה:חברי האספה הכללית של ארקנסו
קטגוריה:חברי בית הנבחרים של ארצות הברית מארקנסו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1967
הר ג'ורג' מארי

הר ג'ורג' מוריי או הר ג'ורג' מאריי (באנגלית: Mount George Murray) הוא הר שטוח פסגה, המכוסה ברובו קרח, בהרי הנסיך אלברט באזור חוף סקוט של ארץ ויקטוריה, שבאנטארקטיקה.

ההר ממוקם בין ראשייהם של קרחון דייוויס וקרחון הרבורד.

גובהו של ההר 1,097 מטרים מעל פני הים; הר ג'ורג' מארי הוא ההר ה-2,098 בגובהו באנטארקטיקה.

== היסטוריה ==
=== גילוי ההר ===

ההר התגלה על ידי המשלחת הבריטית הלאומית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909.

=== מקור השם ===

משלחת נמרוד נתנה להר את שמו.

ההר נקרא על שמו של ג'ורג' ר. מ. מארי (George R.M. Murray), עובד המוזיאון הבריטי, ששימש כמנהל הצוות המתכנן של המטרות המדעיות של משלחת החקר של רוברט פלקון סקוט.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA195&lpg=PA195&dq=%22Mount+George+Murray%22&source=bl&ots=h8nqE0fkZU&sig=ACfU3U0fw5NfVbE1uUXebMJGL0mqKpcPqQ&hl=en&sa=X&ved=2ahUKEwj8pZvI7fXuAhXGYcAKHQ3ADQUQ6AEwEXoECBEQAw#v=onepage&q=%22Mount%20George%20Murray%22&f=false Sailing Directions for Antarctica: Including the Off-lying Islands South of Latitude 60°], P 195</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA235&lpg=PA235&dq=%22Mount+George+Murray%22&source=bl&ots=6UMhMBKi5K&sig=ACfU3U34KxoqLRzXsig4Ug-e8RIh8zfBaw&hl=en&sa=X&ved=2ahUKEwi6zL_O7fXuAhWBmFwKHRyzB3s4ChDoATAIegQIBxAD#v=onepage&q=%22Mount%20George%20Murray%22&f=false Sailing Directions for Antarctica: Includes Islands South of Latitude 60°], P 235</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5597 הר ג'ורג' מארי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21313 הר ג'ורג' מארי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113391 הר ג'ורג' מארי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5252&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR VR הר ג'ורג' מארי] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-george-murray-antarctica/ הר ג'ורג' מארי] באתר peakery (מרחקים לאתרים סמוכים)
* [http://antarctica.discair.co.uk/map.php?map=main&id=6633772&pref=_aq תחזית מזג אוויר עדכנית ארוכת טווח עבור הר ג'ורג' מארי]

== הערות שוליים ==

ג'ורג' מארי
ג'ורג' מארי
ג'ורג' מארי
מפרצון שארקו

מפרצון שארקו (באנגלית: Charcot Cove) הוא מפרצון באזור חוף סקוט של ארץ ויקטוריה, שבאנטארקטיקה.

המפרצון ממוקם בין כף ברוס (שמהווה את הקצה הדרומי של המפרצון) לכף היקי (שמהווה את הקצה המזרחי של המפרצון).

המפרצון ממוקם מצפון ללשון הקרח נורדנשלד.

רוחב פתחו של המפרצון 1.8 קילומטרים.

== היסטוריה ==
=== גילוי ומיפוי המפרצון ===

המפרצון התגלה ומופה לראשונה על ידי המשלחת הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

=== מקור השם ===

שמו של ההר ניתן לו על ידי משלחת דיסקברי.

הקרחון נקרא על שמו של דוקטור ז'אן-באטיסט שארקו, חוקר אנטארקטיקה נודע.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA438&lpg=PA438&dq=%22Charcot+Cove%22&source=bl&ots=qcPFypP9y7&sig=ACfU3U1NvGtZkplBjG2E_cANgnz8bf6Ikw&hl=en&sa=X&ved=2ahUKEwjxzLqUu_juAhXJX8AKHcMBB404KBDoATACegQIBhAD#v=onepage&q=%22Charcot%20Cove%22&f=false Sailing Directions (planning Guide) and (enroute) for Antarctica], P 399</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2648 מפרצון שארקו] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20632 מפרצון שארקו] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=2532&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון שארקו] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6631037.html מפרצון שארקו] באתר mindat
* [https://www.coolantarctica.com/Antarctica%20fact%20file/History/biography/charcot_jean-baptiste.php קורות חייו של ז'אן-באטיסט שארקו, ואתרים הקרויים על שמו]

== הערות שוליים ==

שארקו
שארקו
שארקו
נקודת ברוס (אנטארקטיקה)

נקודת ברוס (באנגלית: Bruce Point) היא לשון יבשה, באזור חוף סקוט של ארץ ויקטוריה, שבאנטארקטיקה.

לשון היבשה מהווה את הקצה הדרומי של מפרצון שארקו.

== היסטוריה ==
=== גילוי ומיפוי לשון היבשה ===

לשון היבשה התגלתה ומופתה לראשונה על ידי המשלחת הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904, בפיקודו של רוברט סקוט.

=== מקור השם ===

רוברט סקוט נתן ללשון היבשה את שמה.

לשון היבשה נקראת על שם ויליאם ספירס ברוס (William S. Bruce), שעמד בראש המשלחת הסקוטית הלאומית לאנטארקטיקה, אשר חקרה את אנטארקטיקה בין השנים 1902–1904.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA436&lpg=PA436&dq=%22Bruce+Point%22+antarctica&source=bl&ots=qcPFxpRcv5&sig=ACfU3U2GM05ayK1uAs5P6gzCe9N1K1u5mw&hl=en&sa=X&ved=2ahUKEwjm5oWKz_XuAhWRYMAKHUIhCgw4ChDoATAGegQIBxAD#v=onepage&q=%22Bruce%20Point%22%20antarctica&f=false Sailing Directions (planning Guide) and (enroute) for Antarctica], P 399</div>

<div class="mw-content-ltr">• Giovanni Capponi, Chiara Montomoli, Stefano Casale & Matteo Simonetti (2020), [https://www.tandfonline.com/doi/pdf/10.1080/17445647.2020.1822218 Geology of the northern Convoy Range, Victoria Land, Antarctica], Journal of Maps, 16:2, 702-709, DOI: 10.1080/17445647.2020.1822218</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:2043 נקודת ברוס] באתר הסקר הגאולוגי של ארצות הברית
* [https://antarctica.recollect.co.nz/nodes/view/20501 נקודת ברוס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=123009 נקודת ברוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1937&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת ברוס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2043&fid=antgeo_104 תצלום לוויין של אזור נקודת ברוס]
* [https://www.marineregions.org/gazetteer.php?p=details&id=11585 נקודת ברוס] באתר marineregions
* [https://www.mindat.org/feature-6630442.html נקודת ברוס] באתר mindat

== הערות שוליים ==

ברוס
ברוס
מצעד אלבומי הקאנטרי

לוגו מגזין הבילבורד
מצעד אלבומי הקאנטרי (באנגלית: Top Country Albums) הוא מצעד מוזיקה, המפורסם מדי שבוע על מגזין בילבורד בארצות הברית. המצעד כולל בתוכו 50 מקומות ומפרט את אלבומי מוזיקת הקאנטרי הפופולריים ביותר במדינה. הנתונים מחושבים מדי שבוע על ידי נילסן סאונד-סקאן, בהתבסס על מכירות פיזיות, דיגיטליות והזרמת מוזיקה. המצעד נוסד ופורסם לראשונה ב-11 בינואר 1964, בשם מצעד אלבומי הקאנטרי החמים. האלבום הראשון בהיסטוריית המצעד שכבש את פסגתו, היה Ring of Fire: The Best of Johnny Cash של ג'וני קאש.

שם המצעד שונה ל-Top Country LP's ב-13 בינואר 1968, Top Country LPs (ללא גרש) ב-31 במאי 1980, ולבסוף למצעד אלבומי הקאנטרי (Top Country Albums) 20 באוקטובר 1984.

== מתודולוגיה ==
מאז השקתו ועד מאי 1991, הורכב התרשים על סמך מסמכי מכירות, שהוגשו על ידי מדגם מייצג של חנויות תקליטים בפריסה ארצית. בשנת 1991, המסמכים הוחלפו בנתונים אלקטרוניים. מאז פברואר 2017 מצעד אלבומי הקאנטרי מתבסס ומורכב על סמך יחידה שקולה לאלבום. במרוצת השנים, הפכו המכירות הדיגיטליות ונתוני הסטרימינג לחלק חשוב במצעד, המתבסס בין היתר גם עליהם.

== סטטיסטיקות ==
[[שאניה טוויין שהייתה לאדם הראשון בהיסטוריה שהצליח לשהות עם אלבום (Come On Over) במשך 50 שבועות בצמרת המצעד.<ref name=":0" />]]
האדם הראשון בהיסטוריית המצעד שהצליח לשהות 50 שבועות בצמרת המצעד, היה שאניה טוויין עם אלבום הקאנטרי הנמכר ביותר בכל הזמנים, Come On Over.<ref></ref> בהמשך, השתווה אליה לוק קומבס שהצליח לשהות 50 שבועות בצמרת המצעד גם כן עם אלבומו, This One's for You.<ref name=":0"></ref><ref></ref> ג'ורג' סטרייט נחשב לאמן עם מרבית האלבומים שכבשו את צמרת המצעד, 27 בסך הכול.<ref></ref>

=== האמנים עם מרבית השבועות בצמרת המצעד (מצטבר) ===
{| class="wikitable sortable plainrowheaders" style="text-align:center;"
!שבועות בצמרת המצעד
!אמנ/ית
|-
|169
|גארת' ברוקס
|-
|125
|אלבמה
|-
|106
|וילי נלסון
|-
|98
|קני רוג'רס
|-
|97
|שאניה טוויין
|-
|88
|לוק קומבס
|-
|87
|טיילור סוויפט
|-
|85
|צ'רלי פרייד
|-
|80
|רנדי טראוויס
|-
|76
|טים מקגרו
|-
|75
|הצ'יקס
|-
|69
|ויילון ג'נינגס
|-
|61
|ג'ורג' סטרייט
|-
|60
|באק אוונס
|-
|59
|ג'וני קאש
|-
|51
|גלן קמפבל
|-
|51
|אדי ארנולד
|-
|50
|קני צ'סני
|}

=== האמנים עם מרבית האלבומים שכבשו ברציפות את צמרת המצעד ===
{| class="wikitable"
!אמנ/ית
!אלבומים רצופים
!מקור
|-
|קארי אנדרווד
| align="center" |9
| align="center" |<ref></ref>
|-
|גארת' ברוקס
| align="center" |8
| align="center" |<ref></ref>
|-
|מירנדה למברט
| align="center" |7
|
|}

== ראו גם ==
* בילבורד 200

== קישורים חיצוניים ==
* 

== הערות שוליים ==

אלבומי קאנטרי
קטגוריה:מוזיקת קאנטרי אמריקאית
אנטון שאגין

אנטון אלכסנדרוביץ' שאגין (ברוסית: Анто́н Алекса́ндрович Ша́гин; נולד ב-2 באפריל 1984) הוא שחקן רוסי, המוכר בתפקידו כמלס בסרט הקולנוע "המגונדרים" בבימויו של ואלרי טודורובסקי.
אנטון שאגין וארה זיגאנשינה. MITEM 2014
אנטון שאגין ומריה לוגובאיה

== ביוגרפיה ==
אנטון גורשקוב (שאגין) נולד בקימרי, מחוז קלינין, רוסיה הסובייטית, ברית המועצות. את ילדותו העביר בעיר קאראצ'ב, שבמחוז בריאנסק.

לפני שלמד בבית הספר, הוא נשא את השם אנטון גורשקוב (שאגין היה שם המשפחה של אביו החורג). כשאנטון היה בן 14, אמו נפטרה. אחרי כיתה ט' הוא למד בבית ספר מקצועי כמנעולן. לאחר שסיים את לימודיו בבית הספר המקצועי הוא עבד שנה אחת כמנעולן ונסע למוסקבה כדי להירשם לבית הספר לאמנות במוסקבה.

בשנת 2006 סיים את לימודיו בבית הספר לאמנות במוסקבה ושנה לאחר מכן כבר הופיע בסרט "המגונדרים" שזכה להצלחה רבה. הוא זכה בפרס התיאטרון "עלה הזהב" בשנת 2006 לשחקן הטוב בהצגה "אל תיפרד מאהובך" מטעם בית הספר לאמנות במוסקבה. משנת 2009 הוא חבר צוות תיאטרון לנקום במוסקבה. בין הצגות שהוא שיחק גם "יום מחייו של אופריצ'ניק" בשנת 2016.

== חיים אישיים ==
הוא נשוי לחברתו לכיתה ורוניקה איסאייבה. ילדיהם הם הבן מאטוויי (יליד 2008) והבת פולינה (ילידת 2014).

== פילמוגרפיה ==
המגונדרים]]
{| class="wikitable sortable"
|+ רשימת הופעות בקולנוע ובטלוויזיה
! שנה
! כותר
! דמות
! הערות
|-
| 2007
| מלחציים
| קרוט
|
|-
| 2008
| המגונדרים
| מלס
|
|-
| 2010
| תחנת מזג האוויר
| סלבה
|
|-
| 2010
| בלי גברים
|
|
|-
| 2010
| לגעת
| Gleb
| 
|-
| 2010
| זיקוקים במוסקבה
| סמיון
|
|-
| 2011
| נשיקה דרך קיר
| קשה
|
|-
| 2011
| שבת תמימה
| ולרי קאביש, עובד קומסומול
| 
|-
| 2011
| מוקסינים
| סולוביי
|
|-
| 2014
| סקס, קפה, סיגריות
|
|
|-
| 2015
| ביטחון
| ויטאלי
|
|-
| 2015
| אנקה עם מולדבנקה
| ארקדי סוטניקוב
| סדרת טלוויזיה
|-
| 2016
| ששי
| ויטאלי בלוב
|
|-
| 2016
| נגד
| כריש
|
|-
| 2017
| בנתיב הייסורים
| אלכסיי בסונוב
| סדרת טלוויזיה
|-
| 2018
| דובלטוב
| אנטון קוזנצוב
|
|-
| 2019
| ברית הצלה
| קונדראטי רילייב, משורר, עיתונאי
| סרט היסטורי המבוסס על סיפורה של ברית ההצלה ומרד הדקבריסטים
|-
| 2021
| הרוח הצפונית
| בנדיקט
|
|-
| 2021
| סוסון גבנונון
| איוון השוטה
| מבוסס על הסיפור סוסון גבנונון.
|-
|}

== קישורים חיצוניים ==

* 

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:מוסקבה: אישים
קטגוריה:רוסים שנולדו ב-1984
Death by Rock and Roll (אלבום)

Death by Rock and Roll (בעברית: מוות על ידי הרוקנרול) הוא אלבום האולפן הרביעי של הלהקה האמריקאית The Pretty Reckless.<ref name=":0"></ref> האלבום יצא לאור ב-12 בפברואר 2021 על ידי חברת התקליטים פירלס רקורדס. מתוך האלבום יצאו שני סינגלים.<ref name=":0" />

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|12 בפברואר 2021
|תקליטור • תקליט • הורדה דיגיטלית
|פירלס רקורדס
|<ref></ref>
|-
|}

==קישורים חיצוניים==

== הערות שוליים ==

קטגוריה:אלבומי 2021
קטגוריה:אלבומים באנגלית